การที่เราไม่สบายสามารถทำให้ประจำเดือนเลื่อนได้มั้ยคะ แล้วก็1สัปดาห์ที่ผ่านมาเดินทางทำงานแต่เช้า เดินบ่อยตลอดมีผลกับประจำเดือนมาช้ามั้ยคะ เพราะว่าเดือนที่แล้วประจำเดือนมา 20-25 กพ. แต่เดือนนี้ยังไม่มาเลยค่ะ ไม่มีเพศสัมพันธ์ มีแต่25มค.นิ้วเลอะอสุจิเช็ดไปบ้างแล้วเข้าห้องน้ำลืมล้างมือและไปโดนปากช่องคลอด นอกนั้นก็ไม่มีเพศสัมพันธ์อย่างอื่นเลยค่ะ
สวัสดีค่ะ หากประจำเดือนได้มาแล้วในวันที่ 20-25 ก.พ ก็แสดงว่าไม่ได้มีการตั้งครรภ์เกิดขึ้นจากเหตุการณ์ที่นิ้วเปื้อนอสุจิไปโดนปากดช่องคลอดในวันที่ 25 ม.ค.ค่ะ และหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ ดังนั้น การที่ประจำเดือนในเดือน มี.ค. ยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้นหากที่ผ่านมา มีการไม่สบาย ทำงานหนัก ก็อาจมีผลทำให้ประจำเดือนเลื่อนไปได้ค่ะ เพราะเมื่อมีการเจ็บป่วยของร่างกาย หรือร่างกายทำงาหนัก ก็จะส่งผลต่อการทำงานของต่อมใต้สมองที่หลั่งฮอรโมนเพศ ทำให้รังไข่ทำงานผิดปกติไป การตกไข่เกิดขึ้นช้า ประจำเดือนจึงมาช้าได้ค่ะ